તેમણે કહ્યું કે તેમની સરકારે સત્તા સંભાળી તે દિવસથી અત્યાર સુધીમાં એફડીઆઈમાં ૪૮ ટકાનો વધારો થયો છે. એક વર્ષમાં મેક ઈન ઈન્ડિયા ભારતનું અત્યાર સુધીનું સૌથી મોટું અભિયાન બની ગયું છે. હાલ ભારત સંભવત એફડીઆઈ માટે સૌથી સરળ અને મુક્ત દેશ છે. તેમણે પાછલી અસરથી વેરા લાગૂ નહીં કરવાની તેમની પ્રતિબધ્ધતા દોહરાવી હતી. ભારતના અર્થતંત્રના વિકાસમાં પોતાનો વિશ્વાસ વ્યક્ત કરતાં મોદીએ કહ્યું કે ચાલુ નાણાંકીય વર્ષનો અંત જીડીપીમાં ૭ ટકા કરતાં વધુ વિકાસ દર સાથે થશે.